Ալեքսանդր Ակոպով

Ալեքսանդր Զավենի Ակոպով (), կինոյի և հեռուստատեսության պրոդյուսեր, հեռուստահաղորդավար։ «Ռուսական հեռուստատեսության ակադեմիա» հիմնադրամի նախագահ (2013 թվականի դեկտեմբերից), COSMOS studio պրոդյուսերական ընկերության համահիմնադիր (2015 թվականից), «Ամեդիա» կինոընկերության նախկին նախագահ (2002-2015)։ Ռուսաստանի կինոյի և հեռուստատեսության պրոդյուսերների ասոցիացիայի վարչության համանախագահ (2013 թվականից), Ռուսաստանի պրոդյուսերների գիլդիայի տնօրենների խորհրդի անդամ։

Կենսագրություն 
Ալեքսանդր Ակոպովը ծնվել է 1957 թվականի նոյեմբերի 22-ին Մոսկվայում, հայի ընտանիքում։

Դպրոցն ավարտելուց հետո ընդունվել է Մոսկվայի ճարտարագիտական-շինարարական ինստիտուտ, որն ավարտել է 1979 թվականին։ Ինստիտուտում սովորելու ընթացքում խաղացել է ՈՒՀԱ-ում։ Ինստիտուտն ավարտելուց հետո ընդունվել է ասպիրանտուրա և գրել ատենախոսություն նախագծման ավտոմատացման համակարգերի վերաբերյալ։ Դասավանդել է Մոսկվայի ճարտարագիտական-շինարարական ինստիտուտ ճարտարապետության ամբիոնում։

1979 թվականից Ալեքսանդր Ակոպովն աշխատել է քաղաաքացիական շինարարությունում որպես վարպետ, աշխղեկ։

1980 թվականին Ակոպովը կազմակերպել է «СНИП» ուսանողական թատրոնը, 1981 թվականին սկսել է գրել հեռուստասցենարներ, մասնակցել Կենտրոնական հեռուստատեսության «Веселые ребята» և «ՈՒՀԱ» հաղորդումներին։ 1986 թվականին նրան հրավիրել են Կենտրոնական հեուստատեսության երիտասարդական խմբագրություն, որտեղ զբաղեցրել է «ՈՒՀԱ» հաղորդման խմբագրի պաշտոնը։

1988 թվականին Ալեքսանդր Ակոպովն ստեղծել է «Игротехника» ընկերությունը, որը եղել է առաջին ոչ պետական ընկերություններից մեկը երկրում, որն զբաղվել է հուստատեսային հաղորդումների ու գովազդային նյութերի պատրաստմամբ։

1992 թվականին Ալեքսանդր Ակոպովը Յուրի Զապոլի, Միխայիլ Լեսինի և այլոց հետ հիմնադրել է «Видео Интернешнл», ընկերությունը, որն զբաղվել է գովազդի արտադրությամբ։ Աշխատել է «Великолепная семёрка» հաղորդման վրա։

1992 թվականի ապրիլից նոյեմբեր աշխատել է PBS հեռուստաալիքում (ԱՄՆ) որպես հատուկ նախագծի պատասխանատու պրոդյուսեր։

1994 թվականին եղել է «Великолепная семёрка» հաղորդման վարող։

1994-1996 թվականներին Ալեքսանդր Ակոպովը եղել է «ТВ-Новости» (հետագայում՝ «РИА Новости», ներկայում՝ МИА «Россия сегодня») հեռուստաալիքի տնօրենի տեղակալ։ Կազմակերպել և գլխավորել է РТР-ի «Деловая Россия» ինֆորմացիոն ալիքը։ Այդ ալիքի շրջանակներում վարել է «Форум» հաղորդումը։ Եղել է նաև «Раз в неделю» հումորային հաղորդման պրոդյուսեր։

1996 թվականի մարտին Ալեքսանդր Ակոպովը դարձել է ВГТРК պրոդյուսերական կենտրոնի տնօրեն։ Մասնակցել է այնպիսի հայտնի հեռուստահաղորդումների եթեր հեռարձակմանը, ինչպիսիք են՝ «Аншлаг», «Моя семья», «Горячая десятка» և այլն։

1997 թվականի հուլիսից մինչև 2002 թվականի փետրվար զբաղեցրել է «Ռոսիա» (РТР) հեռուստաընկերության գլխավոր տնօրենի, ինչպես նաև ВГТРК-ի նախագահի տեղակալի պաշտոնը։

2002 թվականին ստեղծել և գլխավորել է «Ամեդիա» ընկերությունը, որի կազմում ներառվել են արտադրական ու դիստրիբյուտորական ընկերություններ, ինչպես նաև ընկերության կողմից Մոսկվայում ստեղծված ստուդիական համալիրը։ 2005 թվականից ընկերության գործընկերն է Լեոնարդ Բլավատնիկի Access Industries արտադրաֆինանսական խումբը։

2015 թվականի ամռանն Ալեքսանդր Ակոպովը հեռացել է «Ամեդիա» կինոընկերության նախագահի պաշտոնից և Նատալյա Շնեյդերովայի հետ ստեղծել COSMOS studio պրոդյուսերական ընկերությունը։

Մանկավարժական և հասարակական գործունեություն 
Ալեքսանդր Ակոպովը եղել է Կինոյի և հեռուստատեսության պրոդյուսերների ասոցիացիայի ստեղծման նախաձեռնողներից մեկը։ 2013 թվականին ընտրվել է Կինոյի և հեռուստատեսության պրոդյուսերների ասոցիացիայի կառավարման նախագահ։

Ակոպովը բացել է «Պրոդյուսերի աշխատանքը կինոյում և հեռուստատեսությունում» մասնագիտությամբ արվեստանոց Մոսկվայի Գերասիմովի անվան կինեմատոգրաֆիայի համառուսական պետական ինստիտուտում։ «Պրոդյուսերի վարպետության հիմունքները» հատուկ դասընթացի հեղինակն է, Գերասիմովի անվան կինեմատոգրաֆիայի համառուսական պետական ինստիտուտի դասընթացի վարպետ, Հեռուստատեսության և ռադիոհեռարձակման աշխատողների որակավորման բարձրացման ինստիտուտի (ներկայում՝ Մեդիաարդյունաբերության ակադեմիա) բեմական վարպետության և արվեստագիտության ամբիոնի դոցենտ։

2013 թվականի դեկտեմբերին դարձել է «Ռուսական հեռուստատեսության ակադեմիա» հիմնադրամի նախագահ։

Հեռուստասերիալների պրոդյուսեր 

 1992-1994 – «АБВГД Ltd»
 2002 – «Բրիգադա» (, Ռոսիա 1)
 2003-2004 – «Խեղճ Նաստյա» (, СТС)
 2004 – «33 քառակուսի մետր» (, СТС)
 2004 – «Թանկագին Մաշա Բերեզինա» (, СТС)
 2004-2009 – «Իմ գեղեցիկ դայակը» (, СТС)
 2004 – «Հայրերի մեղքերը» (, СТС)
 2004 – «Ամուրիներ» (, REN-TV)
 2004 – «Աստղագուշակ» (, Россия)
 2005 – «Սիրո թալիսման» (, СТС)
 2005-2006 – «Մի ծնվիր գեղեցիկ» (, СТС)
 2005-2006 – «Լյուբան, երեխաներն ու գործարանը» (, СТС)
 2005-2006 – «Սիրո համհարզներ» (, Առաջին ալիք)
 2006-2008 – «Ո՞վ է գլխավոր տանը» (, СТС)
 2006 – «Մեծ աղջիկներ» (, Առաջին ալիք)
 2006-2007 – «Սովորական սեր» (, Առաջին ալիք)
 2006 – «Եղբայրներ տարբեր կերպ» (, РЕН ТВ)
 2006 – «Ամեն ինչ խառնվել է տանը» (, СТС)
 2007-2008 – «Երեսնամյաները» (, СТС)
 2007-2008 – «Տատյանայի օր» (, Առաջին ալիք)
 2007 – «Բոլորովին անսպասելի» (, СТС)
 2007 – «Երջանկության իրավունք» (, Հինգերորդ ալիք)
 2007 – «Նախկին» (, Նոր ալիք)
 2008 – «Քայլ առ քայլ» (, СТС)
 2008-2009 – «Պետրովկա, 38» (, Առաջին ալիք)
 2008 – «Խաղի թագավորները» (, СТС)
 2008 – «Ձգողության ուժ» (, 1+1)
 2008 – «Մորոզով» (, Առաջին ալիք)
 2008 – «Հումանոիդները Կորոլյովոյում» (, ТНТ)
 2008 – «Կյանք, որը չի եղել» (, Россия)
 2008 – «Մոնտեքրիստո» (, Առաջին ալիք)
 2008-2011 – «Ընդհանուր թերապիա» (, Առաջին ալիք)
 2008 – «Սիրո մի գիշեր» (, СТС)
 2009 – «Շպակի մարդիկ» (, РЕН ТВ)
 2009 – «Գյուղական կատակեգություն» (, Առաջին ալիք)
 2009 – «Ավետյաց երկիր Իոսիֆ Ստալինից» (, Առաջին ալիք)
 2009-2010 – «Спальный район» (Առաջին ալիք)
 2010 – «Իրազեկ աղբյուր Մոսկվայում» (, Առաջին ալիք)
 2010 – «Տուխաչևսկի։ Մարշալի դավադրությունը» (, Առաջին ալիք)
 2010 – «Բերի։ Պարտություն» (, Ուկրաինա)
 2010-2011 – «Այստեղ ինչ-որ մեկը կա» (, ТВ-3)
 2011-2012 – «Փակ դպրոց» (, СТС)
 2011 – «Տղամարդն իմ մեջ» (, ТВ-3)
 2011 – «Դատական սյունակ» (, Առաջին ալիք)
 2011 – «Եվ նրանց հարած Շեպիլովը» (, Առաջին ալիք)
 2012-2015 – «Մի՛ լացիր ինձ համար, Արգենտինա» (, Первый канал, Дом кино)
 2012 – «Люба. Любовь» (Ռոսիա 1)
 2012 – «Պետրովկա, 38» (, Առաջին ալիք)
 2012 – «Փրկել բոսին» (, Украина)
 2013 – «Հրեշտակ և դեմոններ» (, СТС, СТС International)
 2013 – «Հիանալի դպրոց» (, Карусель)
 2013 – «Մի քայլի վրա Երրորդ համաշխարհայինից» (, Առաջին ալիք)
 2014 – «Օրենքով հայր» (, Ռոսիա 1)
 2014 – «Նոտար Նեգլինցևի արկածները» (, ТВ Центр)
 2014 – «Սիրում է, չի սիրում» (, СТС)
 2014 – «Երկրորդ շանս» (, Ռոսիա 1)
 2014-2017 – «Եկատերինա» (, Ռոսիա 1)
 2015 – «Լուսին» (, СТС)
 2015 – «Երկու կրակի մեջ» (, ТВ Центр)
 2015 – «Սիբիրի արքայազն» (, СТС)
 2017 – «Անհայտ» (, ТВ-3)
 2017 – «Семь футов под килем» (Ռոսիա 1)
 2017 – «Ընտանեկան հանգամանքներ» (, Ռոսիա 1)
 2017 – «Եվայի առևանգումը» (, Ռոսիա 1)
 2018 – «Հաղթողներ» () (НТВ)

Ֆիլմերի պրոդյուսեր 
 2002 – «Սիրեկանը» ()
 2008 – «Բարի ընկերուհի բոլորի համար» ()
 2008 – «Ամանորյա դարան» ()
 2008 – «Իմ երջանկություն» ()
 2008 – «Վանկա Ահեղ» ()
 2008 – «Ուրախության ժամանակը» ()
 2011 – «Տնային աշխատող» ()
 2012 – «Տերեփուկներ Վասիլիսայի համար» ()
 2012 – «Ամուր ամուսնություն» ()

Վավերագրական ֆիլմերի պրոդյուսեր 
 2010 – «Գեներն ու չարագործությունը» (, Առաջին ալիք)
 2011 – «Правила взлома» (Առաջին ալիք) (եթեր չի հեռարձակվել)
 2012 – «Шальные деньги» (Առաջին ալիք)

Մուլտֆիլմերի պրոդյուսեր 
 2007-2008 – «UmaNetto»
 2009 – «Մեր Մաշան և կախարդական ընկույզը» («Наша Маша и волшебный орех»)

Հեռուստահաղորդումներ պրոդյուսեր 
 1992-1995 – «Հիանալի յոթնյակ» () (1-ին ալիք Օստանկինո, НТВ)
 1994-1997 – «Գործարար Ռուսաստան» (, РТР)
 1995-1996 – «Շաբաթը մեկ անգամ» , ТВ-6, РТР)
 1997-1998 – «Բարի երեկո Իգոր Ուգոլնիկովի հետ» (, РТР)
 2005 – «Շաբաթ երեկոյան» (, СТС)
 2007-2009 – «Երեկոն Տիգրան Քեոսայանի հետ» (, РЕН ТВ)
 2010 – «Զինվորներ։ Եվ սպաներ» (, РЕН ТВ)
 2011 – «Պայծառատեսներն ընդդեմ գիտնականների» (, ТВ-3)

Մրցանակներ և անվանակարգեր 
Ալեքսանդր Ակոպովի նախագծերը բազմիցս արժանացել են Ռուսաստանի հեռուստատեսության ակադեմիայի «ՏԷՖԻ» մրցանակի, այդ թվում չորս անգամ՝ «Լավագույն պրոդյուսեր» անվանակարգում։ Սան Սեբաստիանի կինոփառատոնում 2002 թվականին լավագույն սցենարի և լավագույն օպերատորական աշխատանքի համար մրցանակի է արժանացել «Սիրեկան» գեղարվեստական ֆիլմըу (ռեժիսոր՝ Վալերի Տոդորովսկի)։

 2004 – «ՏԷՖԻ-2004» մրցանակ «Պրոդյուսեր» անվանակարգում «Խեղճ Նաստյա» () սերիալի համար,
 2005 – «ՏԷՖԻ-2005» մրցանակ «Պրոդյուսեր» անվանակարգում «Իմ գեղեցիկ դայակը» սերիալի համար,
 2006 – «ՏԷՖԻ-2006» մրցանակ «Պրոդյուսեր» անվանակարգում «Մի ծնվիր գեղեցիկ» սերիալի համար,
 2012 – «ՏԷՖԻ-2011» մրցանակ «Ֆիլմի/սերիալի պրոդյուսեր» անվանակարգում «Փակ դպրոց» սերիալի համար։

Պայքար հեղինակային իրավունքների խախտման դեմ 
Ալեքսանդր Ակոպովը հայտնի է իր ներկայացրած դատական հայցերով, ինչպես նաև սկանդալային հայտարարություններով։ 2010 թվականի հոկտեմբերին նա հայտ է ներկայացրել ընդդեմ իր իսկ «Ամեդիա» ընկերության և հաղթել։ Նույն թվականին Ակոպովը, հանդես գալով կայքահենության դեմ պայքարին նվիրված կլոր սեղանի ժամանակ, հայտարարել է, որ «ВКонтакте» կայքի շուրջ 30 մլն օգտատերեր քրեական հանցագործներ են

Վրդովված օգտատերերն Ալեքսանդր Ակոպովից պահանջել են ներողություն խնդրել, և մի քանի շաբաթ անց նա հրապարակայնորեն ասել է․

Ըստ Պետդումայի պատգամավոր և գիտության ու գիտական տեխնոլոգիաների հարցերով հանձնաժողովի անդամ Կոնստանտին Ռիկովի՝ Ակոպովի նմանատիպ հայտարարությունների հիմնական նպատակն ինքնագովազդն է ու Ռուսաստանի խոշորագույն սոցիալական ցանցի հետ կոնֆլիկտի շնորհիվ իր ճանաչումը մեծացնելու փորձերն են։

Ծանոթագրություններ

Արտաքին հղումներ 
 Глава «Амедиа» о том, какие западные сериалы приживаются у нас и что за подвиги совершают директора по кастингу
 Александр Акопов: На телевидении наблюдается увлечение антигероями
 Александр Акопов: «Мы знаем, как взорвать торренты изнутри»
 Կենսագրությունը «Ամեդիա» կինոընկերության կայքում

Հայ պրոդյուսերներ
Հայ հաղորդավարներ
Խորհրդային խմբագիրներ